stanford-oval/wikipedia huggingface dataset:
คลองบางบัวทอง

คลองบางบัวทอง เป็นคลองธรรมชาติมีความคดเคี้ยวเป็นส่วนใหญ่โดยเฉพาะบริเวณปากคลอง เป็นคลองที่แยกมาจากแม่น้ำเจ้าพระยาบริเวณตรงข้ามเกาะเกร็ด อำเภอปากเกร็ด จังหวัดนนทบุรี คลองมีความยาวประมาณ 6 กิโลเมตร บริเวณปากคลองเป็นที่ตั้งของหมู่บ้านขนมหวานและเกาะน้อย ปลายคลองอยู่ในเขตอำเภอบางบัวทอง จังหวัดนนทบุรี ผ่านประตูน้ำบางบัวทองไปบรรจบกับคลองลำโพและคลองพระพิมล สองฝั่งคลองเป็นชุมชนชาวสวนและชาวไร่ ปลูกผลไม้ เช่น ทุเรียน ส้ม มะม่วง กระท้อน มะปราง ปลูกมากตั้งแต่ปากคลองใกล้ประตูน้ำบางบัวทอง
มีตำนานเล่าว่ามีเจ้านายในวังเสด็จประพาสทางน้ำและได้มาจอดเรือที่ปากคลองโดยได้ทำกระบวยทองตกลงไปในคลอง จึงได้ใช้แหอวนลากหากระบวยแต่ไม่พบ ทำให้คนแถบนั้นเรียกคลองนี้ว่า "คลองกระบวยทอง" แต่ภายหลังเรียกเพี้ยนกันเป็น "คลองบางบัวทอง" แต่ก็มีข้อสันนิษฐานบริเวณคลองสายนี้แต่เดิมมีต้นบัวหลวงอยู่มากมาย
ในอดีตราษฎรหมู่ที่ 1, 2, 3 และ 4 ของตำบลท่าอิฐ อำเภอปากเกร็ด ปลูกบ้านเรือนอยู่ตามริมคลองบางบัวทอง ประกอบอาชีพทำนา ตามคันนาจะปลูกต้นตาลเป็นจำนวนมาก ภายหลังจึงได้นำผลิตผลจากต้นตาลมาทำเป็นขนมหวาน เริ่มแรกทำขนมจากลูกตาลเช่นจาวตาลเชื่อม ภายหลังได้พัฒนาเป็นขนมไทยชนิดต่าง ๆ เช่น ทองหยิบ ทองหยอด ฝอยทอง เม็ดขนุน ฯลฯ คลองบางบัวทองช่วงต้นจึงมีชื่อเรียกอีกชื่อหนึ่งว่า คลองขนมหวาน ต่อมาหน่วยงานของรัฐและหน่วยงานที่เกี่ยวข้องเข้ามาสนับสนุนส่งเสริมอาหารและขนมไทยพื้นบ้านโบราณของหมู่บ้านคลองขนมหวาน อำเภอปากเกร็ด มากขึ้น
พื้นที่บริเวณวัดละหารในครั้งอุทกภัย พ.ศ. 2554 เคยเป็นจุดที่คันกั้นน้ำพังถล่มลงจนเป็นเหตุทำให้มวลน้ำปริมาณมหาศาลไหลทะลักเข้าท่วมในพื้นที่อำเภอบางบัวทองจนสูงกว่า 1.5 เมตร ตั้งแต่ตลาดบางบัวทองจนถึงทางแยกบางพลู
สยามแรปเตอร์

| สยามแรปเตอร์ สุวัจน์ติ ช่วงเวลาที่มีชีวิตอยู่: ยุคครีเทเชียสตอนต้น, 120–112Ma  PreꞒ Ꞓ O S D C P T J K Pg N      |
| --- | --- |

ภาพขนาดเทียบกับตัวมนุษย์
สถานะการอนุรักษ์
ฟอสซิล
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Sauropsida
อันดับใหญ่:: Dinosauria
อันดับ:: Saurischia
อันดับฐาน:: Theropoda
วงศ์:: Metriacanthosauridae
สกุล:: Siamraptor
สปีชีส์:: S.  suwati

ภาพจำลองตอนยังมีชีวิต
สยามแรปเตอร์ (ชื่อวิทยาศาสตร์: Siamraptor) เป็นไดโนเสาร์คาร์คาโรดอนโทซอรัสซึ่งเป็นสกุลของไดโนเสาร์เทโรพอด หรือไดโนเสาร์กินเนื้อขนาดใหญ่ พบครั้งแรกที่แหล่งขุนค้นบ้านสะพานหิน ต.สุรนารี อ.เมือง จังหวัดนครราชสีมา นี่เป็นไดโนเสาร์สกุลคาร์คาโรดอนโทซอรัสตัวแรกในเอเชียตะวันออกเฉียงใต้ที่มีชื่อ
แหล่งกำเนิดแสง

แสงอาทิตย์
แหล่งกำเนิดแสง คือวัตถุที่เปล่งแสงออกมาเอง อย่างไรก็ตาม ในความหมายกว้าง ๆ แหล่งกำเนิดแสงยังรวมถึงวัตถุที่เปล่งแสงเนื่องจากการสะท้อนหรือการหักเหของแสงที่ได้รับจากแหล่งอื่น ๆ
ประเภทแหล่งกำเนิดแสง

แหล่งกำเนิดแสงอาจแบ่งออกได้เป็นแหล่งกำเนิดแสงตามธรรมชาติ และแหล่งกำเนิดแสงประดิษฐ์
ประเภทแหล่งกำเนิดแสง > แหล่งกำเนิดแสงธรรมชาติ

ดวงอาทิตย์เป็นแหล่งกำเนิดแสงธรรมชาติที่สำคัญที่สุด นอกจากนี้ยังมีเทห์ฟากฟ้า เช่น ดวงจันทร์ และดาวต่าง ๆ เป็นเวลานานแล้วที่ดวงอาทิตย์เป็นแหล่งกำเนิดแสงหลักสำหรับมนุษย์ที่อาศัยอยู่บนโลก และมีแหล่งกำเนิดแสงจากธรรมชาติเท่านั้น รวมทั้งดวงจันทร์และดวงดาวในเวลากลางคืน
นอกจากนี้ แหล่งกำเนิดแสงธรรมชาติยังรวมถึงท้องฟ้าสีคราม เมฆ หมอก รุ้งกินน้ำ ทรงกลด และวัตถุอื่น ๆ บน พื้นผิวโลก ที่สะท้อนแสงอาทิตย์โดยตรงหรือโดยอ้อม แสงในชั้นบรรยากาศอื่นๆ ได้แก่ ฟ้าแลบ และ แสงเหนือแสงใต้ ลูมิโนฟอร์ธรรมชาติอื่นๆ บนพื้นผิวโลก ได้แก่ หินหลอมเหลว ที่ปะทุ พืชและสัตว์ที่เกิดฟอสฟอเรสเซนซ์ และแร่ธาตุที่เรืองแสง
ประเภทแหล่งกำเนิดแสง > แหล่งกำเนิดแสงประดิษฐ์

แหล่งกำเนิดแสงประดิษฐ์ ได้แก่ ตะเกียงแก๊ส เปลวไฟ เช่น เทียนไข หลอดไฟฟ้า และอื่น ๆ อีกมากมาย
เทียนไข
คบเพลิง
โคมไฟ
แสงไฟหินปูน
หลอดไส้ร้อนแบบธรรมดา
หลอดไฟฟ้า
หลอดฟลูออเรสเซนต์
ไดโอดเปล่งแสง (LED)
เลเซอร์
การแผ่รังสีซิงโครตรอน
แสงจากไดโอดเปล่งแสง
นูราริเฮียว

นูราริเฮียว
นูราริเฮียว (ญี่ปุ่น: 滑瓢 หรือぬらりひょん; โรมาจิ: Nurarihyon) หรือเทพอาคันตุกะ เป็นชายชราชาวญี่ปุ่น มีหัวโต หน้าตาอิ่มเอิบ มักจะเข้าไปอยู่ในบ้านของผู้อื่น เมื่อมีใครมาพบจะเข้าใจผิดว่าเป็นเจ้าของบ้าน หรือเจ้านายใหญ่
ความเชื่อ

คนญี่ปุ่นเชื่อกันว่าเทพอาคันตุกะไม่ทำร้ายใคร ไม่มีอันตรายต่อมนุษย์ แค่จะแวะเข้าไปในบ้านและกินอาหารที่ตัวเองต้องการกินเท่านั้น มีพลังในการสะกดจิตผู้คน โดยมีเรื่องเล่าว่าเทพอาคันตุกะมักจะเข้าบ้านคนอื่น โดยไม่เกรงใจ ดื่มกินอาหารตามที่ตัวเองต้องการ บางครั้งผู้คนก็เข้าใจว่าเป็นปีศาจนักต้มตุ๋น แต่ทว่าตามบ้านเก่าๆ มีได้มีคนสร้างศาลเจ้าที่เตรียมเครื่องเซ่นไว้ เพื่อเป็นการต้อนรับเทพอาคันตุกะ ที่มาแวะเยี่ยมเยียน
เดอะสแมชชิงพัมป์กินส์

| เดอะสแมชชิงพัมป์กินส์ |
| --- | --- |

ข้อมูลพื้นฐาน
ที่เกิด: ชิคาโก รัฐอิลลินอย สหรัฐอเมริกา
แนวเพลง: อัลเทอร์เนทีฟร็อก
ช่วงปี: 1988–2000, 2006–ปัจจุบัน

สมาชิก:  Billy Corgan  James Iha  Jimmy Chamberlin  Jeff Schroeder 
อดีตสมาชิก:  D'arcy Wretzky  Melissa Auf der Maur  Mike Byrne  Nicole Fiorentino 
เดอะสแมชชิงพัมป์กินส์ (อังกฤษ: The Smashing Pumpkins หรือ Smashing Pumpkins) เป็นวงร็อกอเมริกัน ก่อตั้งขึ้นที่เมืองชิคาโกเมื่อปี 1988 ออกขายอัลบั้มชุดแรกในปี 1991 ชื่ออัลบั้ม Gish มียอดขายระดับแผ่นเสียงทองคำขาว ตามมาด้วยอัลบั้มต่าง ๆ ทั้งอัลบั้ม Mellon Collie And The Infinite Sadness ที่ได้รับแผ่นเสียงทองคำขาวถึง 9 แผ่นและอัลบั้ม Siamese Dream ที่ได้รับแผ่นเสียงทองคำขาว 4 แผ่น
เพลงดังของพวกเขาเช่นเพลง "Disarm," "Today," "Cherub Rock," "1979," "Tonight, Tonight" และ "Bullet With Butterfly Wings"
อัลบั้มชุดที่ 6 Zeitgeist ภายใต้สังกัด Martha's Music/Reprise และถือเป็นผลงานเพลงชุดใหม่ล่าสุดนับตั้งแต่ปี 2000 ที่พวกเขาออกวางจำหน่ายอัลบั้ม Machina/The Machines of God นานถึง 7 ปี
สมาชิกในวง > ปัจจุบัน

Billy Corgan (บิลลี คอร์แกน) – ร้องนำ, กีตาร์, คีย์บอร์ด, กีตาร์เบส (1988–2000; 2006–ปัจจุบัน)
James Iha (เจมส์ อิฮะ) – กีตาร์, ร้องประสาน (1988–2000; 2018–ปัจจุบัน)
Jimmy Chamberlin (จิมมี แชมเบอร์ลิน) – กลอง (1988–1996; 1999–2000; 2006–2009; 2015–2017; 2018–ปัจจุบัน)
Jeff Schroeder (เจฟฟ์ ชโรเดอร์) – กีตาร์, คีย์บอร์ด, ร้องประสาน (2007–ปัจจุบัน)
สมาชิกในวง > อดีตสมาชิก

D'arcy Wretzky (ดาร์ซี เรตสกี) – กีตาร์เบส, คีย์บอร์ด, ร้องประสาน (1988–1999)
Melissa Auf der Maur (เมลิสสา ออฟ เดอร์ มาเออร์) – กีตาร์เบส, คีย์บอร์ด, ร้องประสาน  (1999–2000)
Mike Byrne (ไมก์ เบิร์น) – กลองชุด, เพอร์คัชชัน, ร้องประสาน, คีย์บอร์ด (2009–2014)
Nicole Fiorentino (นิโคล ฟิโอเรนทิโน) – กีตาร์เบส, คีย์บอร์ด, ร้องประสาน (2009–2014)
ผลงาน

Gish (1991)
Siamese Dream (1993)
Mellon Collie and the Infinite Sadness (1995)
Adore (1998)
Machina/The Machines of God (2000)
Machina II/The Friends & Enemies of Modern Music (2000)
Zeitgeist (2007)
Teargarden by Kaleidyscope (2009–2014)
Oceania (2012)
Monuments to an Elegy (2014)
Shiny and Oh So Bright, Vol. 1 / LP: No Past. No Future. No Sun. (2018)
Cyr (2020)
Atum: A Rock Opera in Three Acts (2023)
Aghori Mhori Mei (2024)
แหล่งข้อมูลอื่น

Smashing Pumpkins.com
เว็บไซต์อย่างเป็นทางการบนมายสเปซ
กลุ่มเทือกเขา

กลุ่มเทือกเขา  (อังกฤษ: cordillera) เป็นระบบเครือข่ายหรือห่วงโซ่ขนาดเล็กของเทือกเขา เช่น เทือกเขาทางชายฝั่งตะวันตกของทวีปอเมริกา คำนี้ในภาษาอังกฤษยืมมาจากภาษาสเปนซึ่งมาจากคำว่า cordilla เป็นคำย่อ ของคำว่า cuerda ('เชือก')
คำนี้มักใช้กันมากที่สุดในภูมิศาสตร์กายภาพ และโดยเฉพาะอย่างยิ่งใช้ในระบบภูเขาขนาดใหญ่ต่าง ๆ ในกลุ่มเทือกเขาในทวีปอเมริกา เช่น เทือกเขาแอนดีสในอเมริกาใต้ หรืออีกแบบที่ใช้ไม่บ่อยคทอเทือกเขาอื่น ๆ ในลักษณะ "สันเขา" ที่อยู่ขอบมหาสมุทรแปซิฟิกในประเทศโคลอมเบียและเวเนซุเอลา
เรสเซิลเมเนีย ครั้งที่ 40

เรสเซิลเมเนีย ครั้งที่ 40 (อังกฤษ: WrestleMania XL หรือ WrestleMania 40) เป็นเพย์-เพอร์-วิวมวยปล้ำอาชีพของเรสเซิลเมเนียประจำปีครั้งที่ 40 (PPV) และการสตรีมสดที่ผลิตโดย ดับเบิลยูดับเบิลยูอี จะจัดขึ้นสำหรับนักมวยปล้ำจากแบรนด์ของรอว์และสแมคดาวน์ งานสองคืนจัดขึ้นในวันที่ 6 และ 7 เมษายน 2024 ที่สนามการเงินลินคอล์น ในฟิลาเดลเฟีย รัฐเพนซิลเวเนีย นี่จะเป็นเมเนีย ครั้งที่ 2 ที่จะจัดขึ้นในเมืองฟิลาเดลเฟียและรัฐเพนซิลวาเนียต่อจากครั้งที่ 15 ในปี 1999
นี่จะเป็นเรสเซิลเมเนียครั้งแรกที่จัดขึ้นหลังจากที่บริษัทถูกขายให้กับ Endeavour ซึ่งเป็นบริษัทแม่ของ Ultimate Fighting Championship (UFC) การขายสิ้นสุดลงในเดือนกันยายน 2023 โดย WWE และ UFC รวมกันจนกลายเป็นแผนกขององค์กรใหม่ที่เรียกว่า TKO Group Holdings ต่อมาถือเป็นเรสเซิลเมเนียครั้งแรกภายใต้แบนเนอร์ TKO และ WWE ไม่อยู่ภายใต้การควบคุมของครอบครัวแม้กแมน นี่จะเป็นงานเรสเซิลเมเนียครั้งสุดท้ายที่จะสตรีมสดบนเครือข่าย WWE แบบสแตนด์อโลน ซึ่งยังคงให้บริการในประเทศส่วนใหญ่นอกสหรัฐอเมริกา โดยตั้งแต่เดือนมกราคม 2025 เครือข่าย WWE ในประเทศเหล่านั้นจะปิดตัวลงและรวมเข้าด้วยกันภายใต้ Netflix
การผลิต > เบื้องหลัง

เรสเซิลเมเนียเป็นงานเพย์-เพอร์-วิว (PPV) และการสตรีมสดที่สำคัญของ WWE จัดขึ้นครั้งแรกในปี 1985 เป็นงาน PPV งานแรกของบริษัทที่ผลิต และยังเป็นงานสำคัญงานแรกของ WWE ผ่านการถ่ายทอดสดเมื่อบริษัทเปิดตัวเครือข่าย WWE ในเดือนกุมภาพันธ์ 2014 เป็นงานมวยปล้ำอาชีพที่จัดขึ้นยาวนานที่สุดในประวัติศาสตร์และจัดขึ้นทุกปีระหว่างกลางเดือนมีนาคมถึงกลางเดือนเมษายน นอกเหนือจาก Royal Rumble, SummerSlam, Survivor Series และ Money in the Bank แล้ว งานนี้ยังเป็นหนึ่งในห้างานใหญ่แห่งปีของบริษัท ซึ่งเรียกว่า "Big Five" และจะมีนักมวยปล้ำจากการแบ่งแบรนด์รอว์และสแมคดาวน์ของ WWE เรสเซิลเมเนียได้รับการจัดอันดับให้เป็นแบรนด์กีฬาที่มีมูลค่ามากเป็นอันดับ 6 ของโลกโดย Forbes และได้รับการขนานนามว่าเป็นซูเปอร์โบวล์แห่งวงการบันเทิงด้านกีฬา เช่นเดียวกับซูเปอร์โบวล์ เมืองต่างๆ ต่างเสนอราคาเพื่อขอสิทธิ์เป็นเจ้าภาพจัดการแข่งขันเรสเซิลเมเนียประจำปี เพลงประกอบอย่างเป็นทางการของงานคือ "Gasoline" โดย The Weeknd ซึ่งเป็นปีที่ห้าติดต่อกันที่มีการใช้เพลง Weeknd ในเรสเซิลเมเนีย
วันที่ 27 กรกฎาคม 2022 มีการประกาศว่าสนามลินคอล์น ไฟแนนเชียล ฟิลด์ ในฟิลาเดลเฟีย รัฐเพนซิลวาเนีย จะเป็นเจ้าภาพจัดเรสเซิลเมเนีย ครั้งที่ 40 วันที่ 6 และ 7 เมษายน 2024 จิม เคนนีย์ นายกเทศมนตรีเมืองฟิลาเดลเฟียต้อนรับ WWE สู่เมืองนี้ โดยสังเกตเห็นการเติบโตทางเศรษฐกิจจากแฟน ๆ ที่มาเยือนเมืองนี้ โลโก้ของงานได้รับการเปิดเผยในวันที่ 8 ตุลาคม 2022 ระหว่างการแสดงก่อนศึก Extreme Rules Kickoff ที่ Wells Fargo Center ที่อยู่ใกล้เคียง โดยมีธีมตามระฆังลิเบอร์ตี้และสีของฟิลาเดลเฟียอีเกิลส์ โดยมีการใช้เลขโรมันเป็นครั้งแรกนับตั้งแต่ศึกเรสเซิลเมเนีย XXX ในปี 2014 จึงทำให้ชื่อรายการเป็นเรสเซิลเมเนีย XL อย่างเป็นทางการ ตั๋วสำหรับงานนี้จำหน่ายในวันที่ 18 สิงหาคม 2023 ขายตั๋วได้มากกว่า 90,000 ใบในวันแรกสำหรับทั้งสองคืนรวมกัน ทำลายสถิติของ WWE ที่สร้างโดยเรสเซิลเมเนียปีที่แล้ว
ตั้งแต่เดือนมกราคม 2023 มีการคาดเดากันว่า WWE ถูกวางขายแล้ว ชั่วโมงก่อนที่เรสเซิลเมเนีย 39 คืนที่ 2 จะเริ่มขึ้น CNBC รายงานผ่านแหล่งข่าวหลายแห่งว่าข้อตกลงระหว่าง WWE และ Endeavour ซึ่งเป็นบริษัทแม่ของ Ultimate Fighting Championship (UFC) ผ่านทาง Zuffa ใกล้เข้ามาแล้ว ข้อตกลงดังกล่าวเกี่ยวข้องกับการควบรวมกิจการของ WWE กับ UFC ให้เป็นบริษัทที่มีการซื้อขายในตลาดหลักทรัพย์แห่งใหม่ โดย Endeavour ถือหุ้น 51% การขายได้รับการยืนยันในวันรุ่งขึ้นในวันที่ 3 เมษายน 2023 และสิ้นสุดในวันที่ 12 กันยายน โดย WWE ได้รวมกิจการกับ UFC เพื่อเป็นแผนกหนึ่งของ TKO Group Holdings เรสเซิลเมเนีย XL จะเป็นเรสเซิลเมเนียครั้งแรกที่จัดขึ้นโดยครอบครัวแม้กแมนไม่ได้เป็นเจ้าของและควบคุม WWE และต่อมาจะเป็นเรสเซิลเมเนียครั้งแรกภายใต้ TKO
การผลิต > ช่องออกอากาศ

เรสเซิลเมเนีย XL จะถ่ายทอดสดแบบจ่ายต่อการชมแบบดั้งเดิมทั่วโลก นอกจากนี้ จะมีการถ่ายทอดสดทาง Peacock ในสหรัฐอเมริกา, Disney+ Hotstar ในอินโดนีเซีย, Disney+ ในฟิลิปปินส์, Binge ในออสเตรเลีย, Abema ในญี่ปุ่น, SonyLIV ในอินเดีย และ WWE Network ในประเทศอื่นๆ ในเดือนมกราคม 2024 WWE ประกาศว่าตั้งแต่เดือนมกราคม 2025 สำหรับประเทศใดก็ตามที่ยังมีเครือข่าย WWE บริการจะปิดตัวลงโดยเนื้อหา WWE ทั้งหมดจะรวมอยู่ภายใต้ Netflix ทำให้เรสเซิลเมเนีย XL เป็นเรสเซิลเมเนียรอบสุดท้ายที่จะถ่ายทอดสดบน WWE Network
การผลิต > งานอื่นๆ ของสัปดาห์เรสเซิลเมเนีย

ในฐานะส่วนหนึ่งของการเฉลิมฉลองเรสเซิลเมเนียทาง WWE จะจัดกิจกรรมต่างๆ มากมายตลอดทั้งสัปดาห์ ตั้งแต่วันที่ 4 เมษายนไปจนถึงวันที่ 8 เมษายน ที่ Pennsylvania Convention Center ในฟิลาเดลเฟีย จะมีงานแฟนมีทติ้งที่เรียกว่า WWE World ที่เรสเซิลเมเนียด้วยความร่วมมือกับ Fanatics Events กิจกรรมระยะเวลาห้าวันประกอบด้วยการสัมภาษณ์นักมวยปล้ำ WWE การแข่งขันเกม WWE 2K24 บันทึกพอดแคสต์สด การพบปะและทักทายกับนักมวยปล้ำ และร้านขายสินค้าขนาดใหญ่ที่มีของที่ระลึกมากมายเพื่อเป็นเกียรติแก่การครบรอบ 40 ปีของประวัติศาสตร์เรสเซิลเมเนีย WWE World มาแทนที่งาน WrestleMania Fan Axxess ที่จัดขึ้นในเรสเซิลเมเนีย ในแต่ละปีก่อนเรสเซิลเมเนีย 36 ในปี 2020
คืนก่อนเรสเซิลเมเนีย XL ในวันที่ 5 เมษายน WWE จะเริ่มสุดสัปดาห์เรสเซิลเมเนียด้วย "WrestleMania Edition" พิเศษของฟรายเดย์ไนท์สแมคดาวน์ ทันทีหลังจากสแมคดาวน์ พิธีรับตำแหน่งหอเกียรติยศ WWE ปี 2024 จะเริ่มขึ้นทันที วันแห่งเรสเซิลเมเนียในวันเสาร์ แบรนด์ NXT ของ WWE จะจัดงานสัปดาห์เรสเซิลเมเนียประจำปี สแตนด์ & เดลิเวอร์ สัปดาห์เรสเซิลเมเนียจะสิ้นสุดด้วยมันเดย์ไนท์รอว์ หลังจากเรสเซิลเมเนียในวันที่ 8 เมษายน กิจกรรมเหล่านี้จะจัดขึ้นสดที่ Wells Fargo Center ที่อยู่ใกล้เคียง
ผล > คืนแรก

| ลำดับ |  | กำหนด | เวลา |
| --- | --- | --- | --- |
| 1 | Rhea Ripley (c) ชนะ Becky Lynch | ชิงแชมป์ Women's World Championship | 17:05 |
| 2 | A-Town Down Under (Austin Theory & Grayson Waller) และ The Awesome Truth (The Miz & R-Truth) ชนะ The Judgment Day (Finn Bálor & Damian Priest) (c), #DIY (Johnny Gargano & Tommaso Ciampa), The New Day (Kofi Kingston & Xavier Woods) และ New Catch Republic (Pete Dunne & Tyler Bate) โดยการดึงแชมป์ SmackDown และ Raw ที่แขวนอยู่ตามลำดับ | แท็กทีม 6 เส้าไต่บันไดชิงแชมป์ Undisputed WWE Tag Team Championship ต้องดึงแชมป์ออกทั้งสองตำแหน่งแมตช์ถึงจะจบ | 17:25 |
| 3 | Rey Mysterio & Andrade (พร้อม Carlito, Cruz Del Toro, Joaquin Wilde และ Zelina Vega) ชนะ Santos Escobar & "Dirty" Dominik Mysterio (พร้อม Angel, Berto และ Elektra Lopez) | แท็กทีม | 11:05 |
| 4 | Jey Uso ชนะ Jimmy Uso | ปล้ำเดี่ยว | 11:05 |
| 5 | Bianca Belair, Jade Cargill & Naomi ชนะ Damage CTRL (Dakota Kai, Asuka & Kairi Sane) | แท็กทีมหญิง 6 คน | 8:05 |
| 6 | Sami Zayn ชนะ Gunther (c) | ชิงแชมป์ WWE Intercontinental Championship | 15:30 |
| 7 | The Bloodline (The Rock & Roman Reigns) (พร้อม Paul Heyman) ชนะ Cody Rhodes & Seth "Freakin" Rollins | แท็กทีม หาก Rock กับ Reigns ชนะ, แมตช์ชิงแชมป์ Undisputed WWE Universal Championship คืนที่ 2 จะเป็นกติกา Bloodline Rules หาก Rhodes กับ Rollins ชนะ, The Bloodline จะถูกแบนข้างเวที | 44:35 |
  (c) – หมายถึงเจ้าของเข็มขัดแชมป์ก่อนเริ่มแข่งขัน
ผล > คืนสอง

| ลำดับ |  | กำหนด | เวลา |
| --- | --- | --- | --- |
| 1 | Drew McIntyre ชนะ Seth "Freakin" Rollins (c) | ชิงแชมป์ World Heavyweight Championship | 10:30 |
| 2 | Damian Priest ชนะ Drew McIntyre (c) | ชิงแชมป์ World Heavyweight Championship Priest ใช้สิทธิ์ Money in the Bank | 0:09 |
| 3 | Bobby Lashley และ The Street Profits (Angelo Dawkins & Montez Ford) (พร้อม B-Fab) ชนะ The Final Testament (Karrion Kross, Akam & Rezar) (พร้อม Scarlett และ Paul Ellering) | แท็กทีม 6 คนฟิลาเดลเฟียสตรีตไฟต์ Bubba Ray Dudley เป็นกรรมการพิเศษ | 8:35 |
| 4 | LA Knight ชนะ AJ Styles | ปล้ำเดี่ยว | 12:25 |
| 5 | Logan Paul (c) (พร้อม IShowSpeed) ชนะ Kevin Owens และ Randy Orton | สามเส้าชิงแชมป์ WWE United States Championship | 17:40 |
| 6 | Bayley ชนะ Iyo Sky (c) | ชิงแชมป์ WWE Women's Championship | 14:20 |
| 7 | Cody Rhodes ชนะ Roman Reigns (c) (พร้อม Paul Heyman) | กติกา Bloodline Rules ชิงแชมป์ Undisputed WWE Universal Championship | 33:25 |
  (c) – หมายถึงเจ้าของเข็มขัดแชมป์ก่อนเริ่มแข่งขัน
แหล่งข้อมูลอื่น

WrestleMania Official website
| ด ค กรายการเพย์-เพอร์-วิวและดับเบิลยูดับเบิลยูอี เน็ตเวิร์คของดับเบิลยูดับเบิลยูอี |
| --- | --- |
เรสเซิลเมเนีย:  I 1985  2 1986  III 1987  IV 1988  V 1989  VI 1990  VII 1991  VIII 1992  IX 1993  X 1994  XI 1995  XII 1996  13 1997  XIV 1998  XV 1999  2000  X-Seven 2001  X8 2002  XIX 2003  XX 2004  21 2005  22 2006  23 2007  24 2008  25 2009  26 2010  27 2011  28 2012  29 2013  30 2014  31 2015  32 2016  33 2017  34 2018  35 2019  36 2020  37 2021  38 2022  39 2023  40 2024 
ในปัจจุบัน:  รอยัลรัมเบิล (1988–ปัจจุบัน)  อิลิมิเนชั่น แชมเบอร์ (2010–2015, 2017–ปัจจุบัน)  เรสเซิลเมเนีย (1985–ปัจจุบัน)  แบ็กแลช (1999–2009, 2016–ปัจจุบัน)  ไนท์ออฟแชมเปียนส์ (2008–2015, 2023–ปัจจุบัน)  มันนีอินเดอะแบงก์ (2010–ปัจจุบัน)  ซัมเมอร์สแลม (1988–ปัจจุบัน)  เพย์แบ็ก (2013–2017, 2023–ปัจจุบัน)  ฟาสต์เลน (2015–2019, 2021, 2023–ปัจจุบัน)  คราวน์ จูเอ็ล (2018–ปัจจุบัน)  เซอร์ไวเวอร์ ซีรีส์ (1987–ปัจจุบัน) 
ในอดีต:  เดอะเรสต์ลิงคลาสสิก (1985)  ดิสทิวส์เดย์อินเท็กซัส (1991)  วันไนท์โอนลี (1997)  แคปิทอลคาร์เนจ (1998)  เมย์เฮมอินแมนเชสเตอร์ (1998)  อินยัวร์เฮ้าส์ (1995–1999)  โนเมอร์ซี (1999)  โอเวอร์ดิเอดจ์ (1998–1999)  ฟุลลี่โลดเดด (1998–2000)  อินเวชั่น (2001)  คิงออฟเดอะริง (1993–2002)  รีเบลเลียน (1999–2002)  อินเซอร์เรกซ์ชั่น (2000–2003)  แบดบลัด (1997, 2003–2004)  ดีเซมเบอร์ทูดิสเมมเบอร์ (2006)  นิวเยียร์สเรโวลูชั่น (2005–2007)  วันไนท์สแตนด์ (2005–2008)  อันฟอร์กิฟเว่น (1998–2008)  ไซเบอร์ซันเดย์ (2004–2008)  อาร์มาเกดดอน (1999–2000, 2002–2008)  จัดจ์เมนท์เดย์ (1998, 2000–2009)  เดอะเกรทอเมริกันแบช (2004–2009)  เบรกกิ้งพอยท์ (2009)  ไฟเทอร์โฟร์เวย์ (2010)  แบรกกิ้ง ไรท์ส (2009–2010)  แคปิเทล พูนิชเมนท์ (2011)  เวนเจินส์ (2001–2007, 2011)  โอเวอร์เดอะลิมิต (2010–2012)  โนเวย์เอาท์ (1998, 2000–2009, 2012)  เอ็นเอ๊กซ์ที แอร์ไรวัล (2014)  คิงออฟเดอะริง (1985–1989, 1991, 1993-2002, 2006, 2008, 2010, 2015, 2021)  เดอะบีสอินเดอะอีท (2015)  ไลฟ์ฟรอมเมดิสันสแควร์การ์เดน (2015)  ครุยเซอร์เวทคลาสสิก (2016)  โรดบล็อก (2016)  เกรตบอลส์ออฟไฟร์ (2017)  แบทเทิลกราวด์ (2013–2017)  โนเมอร์ซี (1999–2008, 2016–2017)  แคลชออฟแชมเปียนส์ (2016–2017)  ยูไนเต็ด คิงดอม แชมเปียนชิป ทัวร์นาเมนต์ (2017)  เมยังคลาสสิก (2017–2018)  เกรเทสต์ รอยัลรัมเบิล (2018)  อีโวลูชัน (2018)  ซูเปอร์โชว์-ดาวน์ (2018–2020)  ทีแอลซี: เทเบิลส์แลดเดอส์ & แชส์ (2009–2020)  เอ็นเอ๊กซ์ที เทคโอเวอร์ (2014–2021)  เฮลอินเอเซล (2009–2022)  เอ็กซ์ตรีมรูลส์ (2009–2022) 
ฉากเปิดตัวของเรสเซิลเมเนีย ครั้งที่ 40
บรรยากาศ ณ สนามสนามการเงินลินคอล์นที่ใช้จัดเรสเซิลเมเนีย ครั้งที่ 40
แมตช์คู่เอกคืนแรกระหว่างโรแมน เรนส์และเดอะร็อกปะทะกับเซธ รอลลินส์และโคดี โรดส์
สวนอูเอโนะ

| สวนอูเอโนะ |
| --- | --- |


ประเภท: สวนสาธารณะ
ที่ตั้ง: เขตไทโต โตเกียว ประเทศญี่ปุ่น
พื้นที่: 538,506.96 ตารางเมตร
เปิดตัว: 19 ตุลาคม ค.ศ. 1873 
สถานะ: เปิดให้บริการ
ผู้คนกำลังชมดอกไม้ในเทศกาลฮานามิ
รูปปั้นไซโง ทากาโมริ
สวนอูเอโนะ (ญี่ปุ่น: 上野公園; โรมาจิ: Ueno Kōen) เป็นสวนสาธารณะที่มีพื้นที่กว้างใหญ่ ตั้งอยู่ในอูเอโนะ เขตไทโต โตเกียว ประเทศญี่ปุ่น เป็นที่ตั้งของวัดคังเอจิ โชกุนตระกูลโทกูงาวะเป็นผู้สร้างวัดนี้เพื่อคุ้มครองปราสาทเอโดะจากการโจมตีของฝ่ายตะวันออกเฉียงเหนือ วัดนี้ถูกทำลายในช่วงสงครามโบชิน
สวนอูเอโนะได้รับการอนุญาตให้สร้างบนที่ดินจักรพรรดิ โดยจักรพรรดิไทโช ในปี ค.ศ. 1924 มีชื่ออย่างเป็นทางการว่า อูเอโนอนชิโกเอ็ง (上野恩賜公園) แปลว่า "สวนอูเอโนะ ของขวัญจักรพรรดิ"
รูปปั้นที่มีชื่อเสียงเป็นรูป ไซโง ทากาโมริ กำลังพาสุนัขของเขาเดินเล่นในสวนนี้
นักท่องเที่ยวทั้งชาวต่างชาติและชาวญี่ปุ่น มักจะมาเยี่ยมชมพิพิธภัณฑ์ (พิพิธภัณฑสถานแห่งชาติโตเกียว พิพิธภัณฑ์วิทยาศาสตร์แห่งชาติ และ พิพิธภัณฑ์ศิลปะตะวันตกแห่งชาติ) หอคอนเสิร์ต สระชิโนบาซุ และสวนสัตว์อูเอโนะ
หัวรถจักรไอน้ำ ตั้งอยู่หน้าพิพิธภัณฑ์วิทยาศาสตร์แห่งชาติ
สวนอูเอโนะและพื้นที่รอบข้างเป็นที่รู้จักและปรากฏอยู่ในนิยายญี่ปุ่นหลายเรื่อง และมีคนไร้บ้านเข้ามาอาศัยอยู่
ผลงานชื่อ "ประตูนรก" ที่พิพิธภัณฑ์ศิลปะตะวันตกแห่งชาติ
อติสีตชีววิทยา

อติสีตชีววิทยา (อังกฤษ: cryobiology) คือสาขาหนึ่งของชีววิทยาที่ศึกษาผลกระทบของอุณหภูมิที่ต่ำต่อสิ่งมีชีวิตภายในหิมะภาคของโลกหรือในทางวิทยาศาสตร์ คำว่า cryobiology มาจากคำภาษากรีก κρῧος [kryos], "เย็น", βίος [bios], "ชีวิต" และ γρῧος [logos], "คำ" ในทางปฏิบัติ อติสีตชีววิทยาคือการศึกษาเกี่ยวกับวัสดุหรือระบบทางชีวภาพที่อุณหภูมิต่ำกว่าปกติ เนื้อหาที่ศึกษาอาจรวมถึงโปรตีน เซลล์ เนื้อเยื่อ อวัยวะ หรือสิ่งมีชีวิตทั้งหมด อุณหภูมิอาจมีตั้งแต่ภาวะอุณหภูมิต่ำกว่า จุดเยือกแข็งปานกลางไปจนถึงอุณหภูมิต่ำมาก
สนามบิน

สำหรับความหมายอื่น ดูที่ สนามบิน (แก้ความกำกวม)
พระอาทิตย์ขึ้นที่สนามบินคีวิชเคส (Kyviškės Airfield) ในเมืองวิลนีอุส ประเทศลิทัวเนีย
ท่าอากาศยานคอทส์โวลด์ (Cotswold Airport) ในประเทศอังกฤษ
สนามบินปุลโคโว (Pulkovo Airport) ใกล้เมืองเซนต์ปีเตอร์สเบิร์ก ประเทศรัสเซีย
อากาศยาน Cessna 182P ที่สนามบินโซดานคิลา (Sodankylä Airfield) ในเมืองโซดานคิลา ประเทศฟินแลนด์
สนามบิน (อังกฤษ: aerodrome ภาษาอังกฤษเครือจักรภพ, airdrome ภาษาอังกฤษแบบอเมริกัน) คือสถานที่ซึ่งมีการดำเนินการบินของอากาศยาน ไม่ว่าจะเกี่ยวข้องกับการขนส่งสินค้าทางอากาศ ผู้โดยสาร หรือไม่ก็ตาม และไม่ว่าจะเป็นการใช้งานสาธารณะหรือส่วนตัวก็ตาม สนามบิน ได้แก่ สนามบินการบินทั่วไปขนาดเล็ก สนามบินพาณิชย์ขนาดใหญ่ และฐานทัพอากาศทางทหาร
คำว่า ท่าอากาศยาน (airport) อาจหมายความถึงสนามบินที่ผ่านเกณฑ์มาตรฐาน (โดยผ่านเกณฑ์การรับรองหรือข้อกำหนดด้านกฎระเบียบบางประการ) ซึ่งไม่ใช่ว่าสนามบินทุกแห่งจะเข้าหลักเกณฑ์ดังกล่าว
นั่นหมายความว่าท่าอากาศยาน (airport) ทั้งหมดถือว่าเป็นสนามบิน (aerodrome) แต่ไม่ใช่ทุกสนามบิน (aerodrome) ที่จะถือว่าเป็นท่าอากาศยาน (airport)
การใช้คำว่า "สนามบิน" ยังคงพบเห็นได้ทั่วไปในไอร์แลนด์และประเทศในเครือจักรภพ และในทางกลับกัน แทบไม่เป็นที่รู้จักในภาษาอังกฤษแบบอเมริกัน ซึ่งคำว่า "ท่าอากาศยาน" ถูกนำมาใช้เกือบทั้งหมด
สนามบินน้ำ เป็นพื้นที่ของน้ำเปิดที่ใช้งานเป็นประจำโดยเครื่องบินทะเล เครื่องบินทุ่นลอยน้ำ หรืออากาศยานสะเทินน้ำสะเทินบกในการลงจอดและบินขึ้น
ในคำศัพท์ที่เป็นทางการ ตามที่กำหนดโดยองค์การการบินพลเรือนระหว่างประเทศ (ICAO) สนามบินคือ "พื้นที่ที่กำหนดบนบกหรือในน้ำ (รวมถึงอาคาร สิ่งติดตั้ง และอุปกรณ์ใดๆ) ที่มีจุดประสงค์เพื่อใช้ทั้งหมดหรือบางส่วนสำหรับการมาถึง การออกเดินทางและการเคลื่อนตัวบนพื้นผิวของอากาศยาน”
นิรุกติศาสตร์

คำว่า aerodrome (สนามบิน) มาจากภาษากรีกโบราณ ἀήρ (aḗr) แปลว่า อากาศ (air) และ δρόμος (drómos) แปลว่า ถนน (road) หรือ เส้นทาง (course) ซึ่งมีความหมายตามตัวอักษรว่า เส้นทางอากาศ (air course) ภาษาที่ใช้งานใกล้เคียงกันในสมัยโบราณคือ ฮิปโปโดรม (hippodrome) (สนามกีฬาสำหรับการแข่งม้าและการแข่งรถม้า) มาจากคำว่า ἵππος (híppos) แปลว่า ม้า (horse) และ δρόμος (drómos) แปลว่า ถนน (road) หรือ เส้นทาง (course) ความคล้ายคลึงกันทางภาษาสมัยใหม่คือ velodrome ซึ่งเป็นเวทีสำหรับ velocipedes (จักรยานโบราณ) Αεροδρόμιο เป็นคำสำหรับท่าอากาศยานในภาษากรีกสมัยใหม่ ซึ่งทับศัพท์ว่า aerodromio
ในการใช้งานทางการทหารของอังกฤษ กองบินหลวง (Royal Flying Corps) ในสงครามโลกครั้งที่หนึ่ง และกองทัพอากาศในสงครามโลกครั้งที่หนึ่งและสอง ใช้คำนี้—มีข้อได้เปรียบที่พันธมิตรฝรั่งเศสซึ่งพวกเขามักอาศัยอยู่บนดิน และ ซึ่งพวกเขาใช้คำที่คล้ายร่วมกันว่า aérodrome (สนามบิน)
ในแคนาดาและออสเตรเลีย สนามบิน (aerodrome) เป็นคำศัพท์ทางกฎหมายสำหรับพื้นที่ทางบกหรือน้ำใด ๆ ที่ใช้ในการปฏิบัติการบิน โดยไม่คำนึงถึงสิ่งอำนวยความสะดวก
ในไทย คำว่า aerodrome (สนามบิน) จะใช้งานในด้านวิชาการด้านการขนส่งทางอากาศ โดยคำว่า สนามบิน เป็นคำที่ถูกกำหนดไว้ในพระราชบัญญัติการเดินอากาศ และคำว่า ท่าอากาศยาน เป็นคำที่ถูกบัญญัติใช้ในพระราชบัญญัติศุลกากร ฉบับที่ 8 พ.ศ. 2480 ซึ่งคนทั่วไปมักเรียกท่าอากาศยานว่าสนามบิน ขณะที่กองทัพอากาศไทยก็ได้ให้ความหมายคำว่า aerodrome ในภาษาไทยว่าหมายถึงคำว่า สนามบิน เช่นกันในส่วนของนิยามศัพท์มาตรฐานการบิน
เอกสารขององค์การการบินพลเรือนระหว่างประเทศ (ICAO) ใช้คำว่า สนามบิน (aerodrome) ในภาคผนวกของอนุสัญญา ICAO เกี่ยวกับสนามบิน ลักษณะทางกายภาพ และการทำงานของสนามบิน
ประวัติ

ในยุคแรกของการบิน หากไม่มีรันเวย์ลาดยางและลานสำหรับลงจอดทั้งหมดเป็นพื้นหญ้า สนามบินทั่วไปอาจอนุญาตให้มีการบินวิ่งขึ้นและการบินร่อนลงได้เพียง 2 ทิศทางเท่านั้น เช่นเดียวกับท่าอากาศยานในปัจจุบัน ในขณะที่สนามบินมีความโดดเด่นเนื่องมาจาก ขนาดที่ใหญ่กว่า และความสามารถในการบินวิ่งขึ้นและการบินร่อนลงในทุกทิศทาง ความสามารถในการบินวิ่งขึ้นและการบินร่อนลงในกระแสลมได้โดยตรงซึ่งไม่ต้องคำนึงถึงทิศทางลม ถือเป็นข้อได้เปรียบที่สำคัญในช่วงแรก ๆ ของการบิน หากประสิทธิภาพของเครื่องบินในการบินวิ่งขึ้นและการบินร่อนลงผ่านลมขวาง (crosswind) ยังไม่ดีหรือก่อให้เกิดอันตราย การพัฒนาระบบห้ามล้อทั้งสองข้างจะแยกออกจากกัน (differential braking) ในอากาศยาน ประสิทธิภาพของอากาศยานจะดียิ่งขึ้นหากใช้ทางวิ่งลาดยาง และความจริงที่ว่า สนามบินทรงกลมต้องการพื้นที่มากกว่าสนามบินรูปตัว "L" หรือรูปสามเหลี่ยม ส่งผลให้สนามบินในยุคแรก ๆ ล้าสมัยไปในที่สุด
สนามบินที่ไม่ได้รับการปรับปรุงยังคงปรากฎในด้านการทหาร ซึ่งเครื่องดีเอชซี-4 คาริบู ประจำการในกองทัพสหรัฐฯ ในเวียดนาม (กำหนดให้เป็น ซีวี-2) สามารถลงจอดบนสนามบินที่ขรุขระและไม่ได้รับการปรับปรุงได้ ขณะที่เครื่อง ซี-130 เฮอร์คิวลิส ไม่สามารถทำงานได้ ก่อนหน้านี้เครื่องยุงเคิร์ส ยู 52 และฟีเซเลอร์ สตอร์ช ก็สามารถปฏิบัติการในรูปแบบเช่นเดียวกันได้ เช่น ในกรณีของการบินขึ้นจากฟือเรอร์บุงเคอร์ระหว่างการปิดล้อมของกองทหารรัสเซีย
ประเภท > ท่าอากาศยาน

บทความหลัก: ท่าอากาศยาน
ในการใช้ภาษาพูด สภาพแวดล้อมบางอย่าง คำว่า ท่าอากาศยาน (airport) และ สนามบิน (aerodrome) มักจะถูกใช้งานแทนกัน อย่างไรก็ตาม โดยทั่วไป คำว่า ท่าอากาศยาน อาจหมายความถึงหรือกล่าวถึง สิ่งอำนวยความสะดวกด้านการบินบางอย่างที่สนามบินอื่นอาจไม่สามารถทำได้ ในเขตอำนาจศาลบางแห่ง ท่าอากาศยาน เป็นข้อกำหนดทางกฎหมายที่สงวนไว้เฉพาะสำหรับสนามบินที่ได้รับการรับรอง หรือได้รับอนุญาตให้เป็นท่าอากาศยานโดยสำนักงานการบินพลเรือนที่เกี่ยวข้อง หลังจากปฏิบัติตามเกณฑ์การรับรองที่ระบุหรือข้อกำหนดตามกฎระเบียบ
ประเภท > ฐานทัพอากาศ

บทความหลัก: ฐานทัพอากาศ
ฐานทัพอากาศเป็นสนามบินที่มีสิ่งอำนวยความสะดวกที่สำคัญเพื่อสนับสนุนอากาศยานและลูกเรือ โดยปกติคำนี้สงวนไว้สำหรับฐานทัพทหาร แต่ยังใช้กับฐานเครื่องบินน้ำพลเรือนด้วย